
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 207 


21 Φεβρουάριου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ρύθμιση της κατανομής των χρηματικών διαθεσίμων 
που απομένουν ως υπόλοιπα στον ειδικό έντοκο λο¬ 
γαριασμό των νόμων 2229/94 και 2300/95 και της 
ΚΥΑ απόφασης 2/11860/0022/10.3.2000 των 

Υπουργών ΠΕΧΩΔΕ και Οικονομικών. 1 

Καθορισμός όρων, κριτηρίων, οργάνων, τρόπου επι¬ 
λογής και διάρκειας απόσπασης εκπαιδευτικών 
για τη διδασκαλία της ελληνικής γλώσσας και πο¬ 
λιτισμού σε Εκπαιδευτικά Ιδρύματα Τριτοβάθμιας 
Εκπαίδευσης και σε Ιδρύματα Ερευνών του εξω¬ 


τερικού. 2 

Διορισμός μελών του Διοικητικού Συμβουλίου του 

Εθνικού Θεάτρου. 3 

Χαρακτηρισμός, αρχαίου τείχους και τμήματος παλαι¬ 
οχριστιανικής βασιλικής, στον περίβολο του Ι.Ν. 
Ευαγγελιστή Λουκά Δήμου Θηβαίων, επαρχ. Θή¬ 
βας Ν. Βοιωτίας, ως αρχαίων μνημείων. 4 


ΑΠΟΦΑΣΕΙ Σ 

Αριθ. 2/6695/0022 (1) 

Ρύθμιση της κατανομής των χρηματικών διαθεσίμων που 
απομένουν ως υπόλοιπα στον ειδικό έντοκο λογαρια¬ 
σμό των νόμων 2229/94 και 2300/95 και της ΚΥΑ από¬ 
φασης 2/1 1860/0022/10.3.2000των Υπουργών ΠΕΧΩ¬ 
ΔΕ και Οικονομικών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 5του Ν. 2229/94(ΦΕΚ 138/ 
31.8.94τ.Α), όπως τροποποιήθηκε με το άρθρο 24 του Ν. 
2300/95 (ΦΕΚ 69/12.4.95 τ.Α). 

2. Τις διατάξεις του άρθρου 29του Ν. 1558/85 (ΦΕΚ 137 
τ.Α) "Κυβέρνηση και Κυβερνητικά Όργανα". 

3. Τις διατάξεις του Ν. 2470/97 (ΦΕΚ 40/21.3.97 τ.Α) 
"Αναμόρφωση μισθολογίου προσωπικού της Δημόσιας 
Διοίκησης" και συγκεκριμένα οι διατάξεις των άρθρων 26, 


10 παρ. 4 και 13 παρ. 7 και 8του νέου μισθολογικού νόμου 
2470/97 ΦΕΚ 40/21.3.97 τ.Α "Αναμόρφωση μισθολογίου 
προσωπικού Δημόσιας Διοίκησης" από την διατύπωση 
των οποίων προκύπτει ανάγκη να ρυθμιστούν τα απομέ- 
νοντα υπόλοιπα του ειδικού λογαριασμού του Ν. 2300/95, 
καιτης απόφασης των Υπουργών Οικονομικών και ΠΕΧΩ¬ 
ΔΕ Δ16/07/635/10.8.95 ΦΕΚ 8/12.1.96 τ.Β, Δ16/01 /779/β/ 
13.10.95 και 2060061/9250/0022/4.9.96 ΦΕΚ 828/10.9.96 
τ.Β, ως ανειλημμένες υποχρεώσεις προς του υπαλλήλους 
της Γ.Γ.Δ.Ε. όλων των Ε.Υ.Δ.Ε. του ΠΕΧΩΔΕ καιτωνεπο- 
πτευομένων από αυτά Ν.Π.Δ.Δ. 

4. Τις διατάξεις του Ν. 2771/16.12.1999 καθώς καιτης 
2/5076/Α0024/7.7.2000 Κ.Υ.Ατων Υπουργών ΠΕΧΩΔΕ και 
Οικονομικών. 

4α. Τις διατάξεις του άρθρου 40 του Ν. 849/78 (ΦΕΚ 232 
τ.Α/22.12.78) καθώς και του άρθρου 8 του Ν. 2129/93 
(ΦΕΚ 57 τ.Α/14.4.93). 

5. Την από 6.10.95 σύμβαση συνεργασίας της Γενικής 
Γραμματείας Δημοσίων Έργων με την Αγροτική Τράπεζα 
Ελλάδος (Α.Τ.Ε.) με τους όρους της οποίας έχει ανοιχθεί 
ειδικός έντοκος λογαριασμός με αριθμό 017-03-002280- 
41, εις βάρος του οποίου ενεργούνται πληρωμές. 

6. Τις διατάξεις της απόφασης του Ελεγκτικού Συνεδρί¬ 
ου ΦΓ8/9235 (ΦΕΚ583/17.7.96τ,Β) "Οργανισμόςτου Ελε¬ 
γκτικού Συνεδρίου" καθώς και τις διατάξεις 8507/76 για 
τον έλεγχο διαχείρισης των πληρωμών που ορίζονται στο 
διατακτικό της απόφασης αυτής. 

7. Τις αριθμ. 2080659/11636/0022/23.12.97, 2/42322/ 
0022/6.7.99 & 2/11860/0022/10.3.2000 Κ.Υ.Ατων Υπουρ¬ 
γών ΠΕΧΩΔΕ και Οικονομικών. 

8. Την αριθμ. 1100383/1330/0006Α/31.10.2001 απόφα¬ 
ση του Πρωθυπουργού και του Υπουργού Οικονομικών 
"Καθορισμός αρμοδιοτήτων των Υφυπουργών Οικονομι¬ 
κών". 

9. Το γεγονός ότι από τις διατάξεις της απόφασης αυ¬ 
τής δεν προκαλείται πρόσθετη δαπάνη του κρατικού προ¬ 
ϋπολογισμού. 

Για το έτος 2002 το συνολικό ποσό δαπάνης ανέρχεται 
περίπου στο ύψος 35.509.900 ευρώ, αποφασίζουμε: 

1. Εγκρίνουμε την ανακατανομή των χρηματικών διαθε¬ 
σίμων που απομένουν ως υπόλοιπα στον ειδικό έντοκο λο¬ 
γαριασμό των νόμων 2229/94 και 2300/95. Η παροχή που 
προβλέπεται από τις ανωτέρω διατάξεις (2% από ΠΔΕ και 
από τον προϋπολογισμό και τα πρόστιμα του ΕΤΕΡΠΣ), 

προσδιορίζεται και καταβάλλεται από το προϊόν του ειδι¬ 
κού λογαριασμού της διάταξης αυτής, μειωμένο κατ’ 
έτος από την έναρξη της ισχύος της παρούσας και εφ’ 
εξής, κατά 12.613.350 ευρώ για την απόδοση του κινή¬ 
τρου απόδοσης στον τακτικό προϋπολογισμό. 

Κατόπιν αυτού αναπροσαρμόζουμε τα ποσά που κατα¬ 
βάλλονται ανά κατηγορία προσόντων, μετά την αφαίρεση 
του κινήτρου απόδοσης ως εξής: 


Γ ενικοί Διευθυντές 

400 

ευρώ 

Διευθυντές και Επιθεωρητές 

355 

ευρώ 

Τμηματάρχες 

330 

ευρώ 

Υπάλληλοι κατηγορίας ΠΕ 

320 

ευρώ 

Υπάλληλοι κατηγορίας ΤΕ 

310 

ευρώ 

Υπάλληλοι κατηγορίας ΔΕ 

280 

ευρώ 

Υπάλληλοι κατηγορίας ΥΕ 

250 

ευρώ 


2. Δικαιούχοιτων ανωτέρω ποσών εξακολουθούν να είναι 
οι υπάλληλοι που περιλαμβάνονται στις Κ.Υ.Α 2080659/ 
11636/0022/23.12.97, 2/42322/0022/6.7.99, 2/50761/ 
Α0024/7.7.2000 & 2/11860/0022/10.3.2000 των Υπουρ¬ 
γών Π ΕΧΩΔΕ και Οικονομικών με την προϋπόθεση ότι δεν 
λαμβάνουν άλλο "χωρικό" επίδομα. 

3. Οι τέως αυτοδίκαια αποσπασμένοι υπάλληλοι του 
ΥΠΕΧΩΔΕ και της ΓΓΔΕ στις Νομαρχιακές Αυτοδιοική¬ 
σεις ύστερα από την μετάταξή τους σε αυτές δικαιούνται 
τα ανωτέρω ποσά μειωμένα κατά το ποσό που προβλέπε- 
ται με το άρθρο 30 παρ. 5 του Ν. 2768/99 ΦΕΚ 273 
τ.Α'/8.12.99 (49,89 ευρώ). 

4. Κατά τα λοιπά ισχύουν οι κοινές υπουργικές αποφά¬ 
σεις των Υπουργών Οικονομικών & ΠΕΧΩΔΕ 2080659/ 
11636/022/23.12.97, 2/4222/022/6.7.99 & 2/11860/0022/ 
10.3.2000. 

5. Η ισχύς της απόφασης αυτής αρχίζει από 1η Ιανουά¬ 
ριου 2002. 

6. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Φεβρουάριου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Γ. ΦΛΩΡΙΔΗΣ Β. ΠΑΠΑΝΔΡΕΟΥ 

-♦- 

Αριθ. Φ.821/466Π/16503/Ζ1 (2) 

Καθορισμός όρων, κριτηρίων, οργάνων, τρόπου επιλο¬ 
γής και διάρκειας απόσπασης εκπαιδευτικών για τη δι¬ 
δασκαλία της ελληνικής γλώσσας και πολιτισμού σε 
Εκπαιδευτικά Ιδρύματα Τριτοβάθμιας Εκπαίδευσης 
και σε Ιδρύματα Ερευνών του εξωτερικού. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 23 παρ. 13του Ν. 2413/1996 
"Η ελληνική Παιδεία στο εξωτερικό, η διαπολιτισμική εκ¬ 
παίδευση και άλλες διατάξεις" (ΦΕΚ 124τ.Α'). 

2. Την αριθμ. ΣΤ5/53/31.10.2001 κοινή απόφαση του 
Πρωθυπουργού και του Υπουργού Εθνικής Παιδείας και 
Θρησκευμάτων "Καθορισμός αρμοδιοτήτων των Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων" (ΦΕΚ 1284/τ.Β') και 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη στον κρατικό προϋπολο¬ 
γισμό, αποφασίζουμε: 


Καθορίζουμε τους όρους, τα κριτήρια, τα όργανα, τον 
τρόπο επιλογής και τη διάρκεια της απόσπασης εκπαι¬ 
δευτικών σε Εκπαιδευτικά Ιδρύματα Τριτοβάθμιας Εκπαί¬ 
δευσης και σε Ιδρύματα Ερευνών του εξωτερικού, ως 
εξής: 

Άρθρο 1 

Προσόντα - Όροι 

1. Υποψήφιοι για τη διδασκαλία της ελληνικής γλώσσας 
και πολιτισμού στα ως άνω Ιδρύματα είναι, κατά τις δια¬ 
τάξεις του άρθρου 1 του Π.Δ. 272/99 (ΦΕΚ 228 Α'/99), εκ¬ 
παιδευτικοί κλάδου ΑΤ2 (ήδη ΠΕ2) του άρθρου 14 του Ν. 
1566/1985 (ΦΕΚ 167τ.Α'), οι οποίοι έχουν: α) διετή εκπαι¬ 
δευτική υπηρεσία σε σχολεία της Δευτεροβάθμιας 
Εκπ/σης κατά το χρόνο της απόσπασης και β) επαρκή 
γνώση της γλώσσας της χώρας απόσπασης ή της αγγλι¬ 
κής, γαλλικής ή γερμανικής, όταν αυτή δεν είναι η γλώσ¬ 
σα της χώρας απόσπασής τους. 

Τα επίσημα αποδεικτικά γνώσης της ξένης γλώσσας 
που πρέπει να υποβληθούν από τον υποψήφιο, σύμφωνα 
με το άρθρο 2 παρ. 2 του ανωτέρω Π.Δ/τος, είναι: 

αα) πτυχίο τμημάτων ξένης γλώσσας και φιλολογίας 
ΑΕΙ της ημεδαπής ή ββ) πτυχίο ή τίτλος μεταπτυχιακών 
σπουδών οιουδήποτε τμήματος τριτοβάθμιας εκπ/σης 
της αλλοδαπής, αναγνωρισμένος από το ΔΙΚΑΤΣΑ ή γγ) 
κρατικό πιστοποιητικό γλωσσομάθειας επιπέδου I και II 
(Ν. 2740/99) ή δδ) επάρκεια διδασκαλίας ξένης γλώσσας 
ή ΡΓοίίοίθπογ ή Εο\λ/θγ ή αντίστοιχοι τίτλοι άλλων γλωσ¬ 
σών. 

2. Δεν είναι δυνατή η απόσπαση εκπαιδευτικών, οι οποί¬ 
οι είχαν αποσπασθεί σε οποιαδήποτε θέση στο εξωτερικό 
κατά το παρελθόν και η απόσπασή τους ανακλήθηκε ή 
διακόπηκε εξαιτίας πλημμελούς άσκησης των καθηκό¬ 
ντων τους ή ανεπάρκειας στην άσκηση αυτών ή αδυνα¬ 
μίας ανταπόκρισης στα ειδικά καθήκοντά τους. 

Άρθρο 2 

Όργανο επιλογής 

1. Για την επιλογή των υποψηφίων εκπαιδευτικών συ¬ 
γκροτείται, με απόφαση του Υπουργού Εθνικής Παιδείας 
και Θρησκευμάτων, Επιτροπή Επιλογής, αποτελούμενη 
από: 

α) Ένα μέλος του Διδακτικού Επιστημονικού Προσωπι¬ 
κού (Δ.Ε.Π.) του φιλολογικού τμήματος της φιλοσοφικής 
σχολής των Ανωτάτων Εκπαιδευτικών Ιδρυμάτων της χώ¬ 
ρας, ως Πρόεδρο. 

β) Ένα μέλος του Διοικητικού Συμβουλίου (Δ.Σ.) του Ιν¬ 
στιτούτου Παιδείας Ομογενών και Διαπολιτισμικής Εκ¬ 
παίδευσης (Ι.Π.Ο.Δ.Ε.) ή ένα μέλος του Διδακτικού Επι¬ 
στημονικού Προσωπικού (Δ.Ε.Π.), με τον αναπληρωτή 
του, ως Αντιπρόεδρο. 

γ) Τον Δ/ντή της Διεύθυνσης Παιδείας Ομογενών και 
Διαπολιτισμικής Εκπαίδευσης (ΔΙ.Π.Ο.Δ.Ε.) ή Προϊστάμε¬ 
νο Τμήματος της ίδιας Δ/νσης ή άλλο Δ/ντή της Κ.Υ. του 
ΥΠΕΠΘ, ως μέλος. 

δ) Ένα (1) Σχολικό Σύμβουλο κλάδου ΠΕ2, ως μέλος. 

ε) Ένα (1) εκπρόσωπο της Ομοσπονδίας Λειτουργών 
Δευτ/θμιας Εκπ/σης (Ο.Λ.Μ.Ε.), ως μέλος. 

2. Όλα τα μέλη ορίζονται με τον αναπληρωτή τους. 

3. Γραμματέας της Επιτροπής Επιλογής και Βοηθός 
Γραμματέα ορίζονται με την ως άνω απόφαση διοικητικοί 
υπάλληλοι της Κεντρικής Υπηρεσίας του Υπουργείου 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


2715 


Εθνικής Παιδείας και Θρησκευμάτων ή εκπαιδευτικοί 
αποσπασμένοι στην Υπηρεσία αυτή. 

4. Με απόφαση του Προέδρου της Επιτροπής Επιλογής 
και ανάλογα με τον αριθμό των αιτήσεων των υποψηφίων 
μπορεί να ορίζονται υπάλληλοι από το διοικητικό ή εκπαι¬ 
δευτικό προσωπικό του ΥΠΕΠΘ για την επικουρία του έρ¬ 
γου της. 

5. Στην περίπτωση που δεν προτείνεται εκπρόσωπος 
της Ο.Λ.Μ.Ε. εντός της προθεσμίας που τάσσεται με το 
σχετικό έγγραφο του ΥΠΕΠΘ, ορίζεται με την απόφαση 
της παρ. 1, ως μέλος, εκπ/κός Δ.Ε. κλάδου ΠΕ2, με βαθ¬ 
μό Α'. 

6. Η διαπίστωση της επαρκούς γνώσης της ξένης γλώσ¬ 
σας του άρθρου 1 της παρούσας απόφασης στον προφο¬ 
ρικό λόγο γίνεται ενώπιον της Επιτροπής Επιλογής από 
εξεταστές - αξιολογητές που προέρχονται από εκπαιδευ¬ 
τικούς λειτουργούς Τριτοβάθμιας Εκπ/σης, ειδικότητας 
ξένων γλωσσών, ή Σχολικούς Συμβούλους των κλάδων 
ΠΕ5, ΠΕ6, ΠΕ7 ή εκπροσώπους ξένων διπλωματικών αρ¬ 
χών στην Ελλάδα ή από δημόσιους υπαλλήλους γνώστες 
της γλώσσας, ή ιδιώτες στην περίπτωση που δεν υπάρ¬ 
χουν εξεταστές από τις ανωτέρω κατηγορίες στην συγκε¬ 
κριμένη γλώσσα και οι οποίοι ορίζονται με απόφαση του 
Υπουργού Εθνικής Παιδείας και Θρησκευμάτων. Για κάθε 
γλώσσα ορίζεται ένας (1) εξεταστής - αξιολογητής. Ο 
υποψήφιος για να έχει δικαίωμα εγγραφής στους αξιολο¬ 
γικούς πίνακες, πρέπει να βαθμολογηθεί στην ξένη γλώσ¬ 
σα με βαθμό τουλάχιστον πέντε (5). 

7. Έργο της Επιτροπής Επιλογής είναι η παραλαβή των 
αιτήσεων και ο έλεγχος των δικαιολογητικών, η απόρριψη 
των αιτήσεων των υποψηφίων που δεν έχουν τα τυπικά 
προσόντα, η κατάρτιση αλφαβητικού πίνακα των υποψη¬ 
φίων που έχουν τα τυπικά προσόντα (στους οποίους πα¬ 
ραθέτει καιτο σύνολο των μονάδων που προκύπτουν από 
τα μοριοδοτούμενα στοιχεία των κριτηρίων επιλογής του 
άρθρου 3), ο ορισμός ημερομηνιών συνέντευξης και η 
πρόσκληση των υποψηφίων με τη φροντίδα της 
ΔΙ. Π .Ο .Δ. Ε., η προφορική συνέντευξη και αξιολόγηση των 
υποψηφίων, η σύνταξη των αξιολογικών πινάκων, κατά 
φθίνουσα συνολική βαθμολογία (που προκύπτει από το 
σύνολο των κριτηρίων επιλογής, όπως αυτά αναφέρονται 
στο άρθρο 3) για αγγλόφωνες, γαλλόφωνες, γερμανό¬ 
φωνες και λοιπές χώρες και ο αποκλεισμός αυτών που δεν 
συγκεντρώνουν βαθμολογία τουλάχιστον πέντε (5) στην 
προφορική εξέταση της ξένης γλώσσας, καθώς και εκεί¬ 
νων που δεν προσέρχονται στην προφορική συνέντευξη. 
Σε περίπτωση ισοβαθμίας στη συνολική βαθμολογία λαμ- 
βάνονται υπόψη, κατά σειρά, τα αναφερόμενα στην περί¬ 
πτωση Α' του άρθρου 3 της παρούσας κριτήρια. 

Οι αξιολογικοί πίνακες, με τη φροντίδα της ΔΙ.Π.Ο.Δ.Ε., 
κυρώνονται από τον Υπουργό Εθνικής Παιδείας και Θρη¬ 
σκευμάτων, δεν δημοσιεύονται στην Εφημερίδα της Κυ¬ 
βέρνησης και ισχύουν για δύο (2) ακαδ. έτη. 

Άρθρο 3 

Κριτήρια επιλογής 

Τα κριτήρια επιλογής και η αποτίμησή τους σε αξιολο¬ 
γικές μονάδες είναι τα εξής: 

Α.1. Διδακτορικό δίπλωμα α) στη διδασκαλία της ελλη¬ 
νικής ως ξένης γλώσσας, μονάδες οκτώ (8), β) στην ειδι¬ 
κότητα, μονάδες έξι (6). 

2. Μεταπτυχιακός τίτλος ειδίκευσης ΜαείΘΓ ή αντίστοι¬ 


χος: α) στη διδασκαλία της ελληνικής ως ξένης γλώσσας, 
μονάδες έξι (6), β) στην ειδικότητα, μονάδες τέσσερις (4). 

3. Διδακτική εμπειρία σε Α.Ε. I. του εσωτερικού ή σε ανα¬ 
γνωρισμένα αντίστοιχα ιδρύματα του εξωτερικού, μονά¬ 
δες δύο (2) για κάθε έτος και μέχρι έξι (6) μονάδες συνο¬ 
λικά. 

4. Μετεκπαίδευση διετούς διάρκειας μονάδες τέσσερις 

(4). 

5. Επιμόρφωση τουλάχιστον ετήσιας διάρκειας μονά¬ 
δες δύο (2). 

6. Δεύτερο Πανεπιστημιακό πτυχίο ή πτυχίο άλλης Ανώ¬ 
τατης Σχολής, μονάδες δύο (2). 

7. Διετής τουλάχιστον υπηρεσία Σχολικού Συμβούλου 
ειδικότητας φιλολόγων, μονάδες τέσσερις (4). 

8. Στην περίπτωση που συντρέχει διδακτορικό δίπλωμα 
και τίτλος μεταπτυχιακών σπουδών (ΜαείθΓ κ.λπ.) στο ίδιο 
αντικείμενο, μοριοδοτείται μόνο το διδακτορικό. 

Β. Επάρκεια γνώσης και ικανότητα χρήσης της ξένης 
γλώσσας στον προφορικό λόγο, μονάδες δέκα (10). 

Ο υποψήφιος για να έχει δικαίωμα εγγραφής στους 
αξιολογικούς πίνακες πρέπει να βαθμολογηθεί στην ξένη 
γλώσσα με βαθμό τουλάχιστον πέντε (5). 

Γ. Συνέντευξη, συνολικά μέχρι δέκα (10) μονάδες. Κατά 
την προφορική συνέντευξη του υποψηφίου ενώπιον της 
Επιτροπής Επιλογής αξιολογείται η γενικότερη προσφο¬ 
ρά του επιστημονικού, διδακτικού και συγγραφικού έρ¬ 
γου του, η κοινωνική δραστηριότητά του και η όλη συ¬ 
γκρότηση της προσωπικότητάς του. 

Άρθρο 4 

Επιλογή - απόσπαση 

1. Μετά τη σύνταξη των αξιολογικών πινάκων από την 
Επιτροπή Επιλογής και την κύρωσή τους από τον Υπουρ¬ 
γό του ΥΠΕΠΘ, καλούνται οι εγγεγραμμένοι εκπ/κοί να 
υποβάλουν, εντός ορισμένης προθεσμίας, δήλωση για 
την απόσπασή τους, με σειρά προτίμησης, σε ένα ή πε¬ 
ρισσότερα Ιδρύματα μιας ή περισσότερων χωρών. 

2. Με απόφαση του Υπουργού Εθν. Παιδείας και Θρη¬ 
σκευμάτων αποσπώνται οι εγγεγραμμένοι στους αξιολο¬ 
γικούς πίνακες κατά τη σειρά εγγραφής, αφού ληφθούν 
υπόψη και οι δηλωθείσες προτιμήσεις. 

3. Οι υπηρετούντες σε θέσεις στελεχών της εκπαίδευ¬ 
σης, εφόσον αποσπασθούν, θεωρούνται αυτοδικαίως πα- 
ραιτηθέντες από την προηγούμενη θέση τους με την ανά¬ 
ληψη υπηρεσίας στο εξωτερικό. 

4. Αν μετά τη λήξη της διαδικασίας επιλογής παραμέ¬ 
νουν κενές θέσεις και στους αξιολογικούς πίνακες περι¬ 
λαμβάνονται εκπαιδευτικοί που δεν αποσπώνται στα 
Ιδρύματα που είχαν ήδη δηλώσει, μπορεί να τους ζητηθεί 
να υποβάλουν νέα δήλωση για τις κενές θέσεις που απέ- 
μειναν. 

5. Στην περίπτωση εξάντλησης των σχετικών πινάκων 
επιλογής πριν από την παρέλευση της διετίας είναι δυνα¬ 
τή η έκδοση προκήρυξης για πλήρωση κενών θέσεων. 

Άρθρο 5 

Διάρκεια της απόσπασης 

1. Οι υποψήφιοι αποσπώνται για τρία (3) ακαδημαϊκά 
έτη και η απόσπασή τους μπορεί να ανανεώνεται κατ’ 
έτος, με απόφαση του Υπουργού Εθνικής Παιδείας και 
θρησκευμάτων, μέχρι τη συμπλήρωση οκτώ (8) ακαδη¬ 
μαϊκών ετών συνολικά, εφόσον αυτή κρίνεται απαραίτητη 

από την αρμόδια Διεύθυνση Παιδείας Ομογενών και Δια- 
πολιτισμικής Εκπαίδευσης (ΔΙ.Π.Ο.Δ.Ε.) του Υπουργείου 
Εθνικής Παιδείας και Θρησκευμάτων, μετά από πρόταση 
του οικείου Ιδρύματος. 

2. Η απόσπαση του εκπαιδευτικού μπορεί να διακοπεί 
πριν από τη συμπλήρωση της τριετίας στις περιπτώσεις: 

α) πλημμελούς άσκησης των καθηκόντων του ή ανε¬ 
πάρκειας στην άσκηση αυτών ή αδυναμίας ανταπόκρισης 
στα ειδικά καθήκοντά του, 

β) συχνής και μακράς απουσίας από τα καθήκοντά του, 

γ) υποβολής σχετικής αίτησης του εκπαιδευτικού, εφό¬ 
σον συντρέχουν σοβαροί λόγοι και δεν διαταράσσεται η 
εύρυθμη λειτουργία του Τμήματος. 

Η διακοπή της απόσπασης γίνεται ύστερα από πρόταση 
του οικείου Ιδρύματος του εξωτερικού, σύμφωνα με τη 
διαδικασίαπου ορίζεται στηνπαρ. 6του άρθρου 23 του Ν. 
2413/1996. 

Άρθρο 6 

Καταργούμενες διατάξεις 

Από τη δημοσίευση της παρούσας στην Εφημερίδα της 
Κυβερνήσεως καταργείταιη αριθμ. Φ.821/Κ139/Ζ1/1258/ 
24.3.2000 (ΦΕΚ505/Β') υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Φεβρουάριου 2002 

Ο ΥΦΥΠΟΥΡΓΟΣ 

ΝΙΚ. ΓΚΕΣΟΥΛΗΣ 
-Φ- 

Αριθ. ΥΠΠΟ/ΔΙΟΙΚ/Β/8933 (3) 

Διορισμός μελών του Διοικητικού Συμβουλίου του Εθνι¬ 
κού Θεάτρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις των άρθρων 1, 3 και 4 του Ν. 2273/94 
"Εθνικό Θέατρο, Κρατικό θέατρο Βορείου Ελλάδος και 
άλλες διατάξεις" (ΦΕΚ 233/Α). 

2. Την αριθμ. ΥΠΠΟ/ΔΙΟΙΚ/Β/287/5.1.98 υπουργική 
απόφαση "Πρόσθετοι κανόνες συγκρότησης Διοικητικών 
Συμβουλίων των Κρατικών Σκηνών" (ΦΕΚ 16/Β/21.1.98). 

3. Τις προτάσεις του "Σωματείου Ελλήνων Ηθοποιών" 
και του Δ.Σ. του Σ.Ε.Η. 

4. Την πρόταση της "Εταιρείας Ελλήνων Θεατρικών 
Συγγραφέων", αποφασίζουμε: 

1. Διορίζουμε τους κατωτέρω ως μέλη του Διοικητικού 
Συμβουλίουτου Εθνικού Θεάτρου (Ν.Π.Ι.Δ. που εποπτεύ¬ 
εται από το ΥΠΠΟ), μετριετή θητεία, ως εξής: 

α) Ελένη Γλύκατζη - Αρβελέρ, Καθηγήτρια Πανεπιστη¬ 
μίου, ως Πρόεδρο. 

β) Ιωάννη Σεργόπουλο Δικηγόρο, ως Αντιπρόεδρο. 

γ) Ιάκωβο Καμπανέλη, Ακαδημαϊκό, Θεατρικό Συγγρα¬ 
φέα. 

δ) Δημήτριο Παπαπετρόπουλο Επ. Αντιπρόεδρο του 
Ν.Σ.Κ. 

ε) Λεωνίδα Βαρδαρό, μέλοςτου Δ.Σ. του Σ.Ε.Η. 


στ) Νικόλαο Μπακογιάννη, μέλοςτου Δ.Σ. του Σ.Ε.Η. 

ζ) Μάριο Ποντικά, εκπρόσωπο της Ε.Ε.Θ.Σ. 

2. Η αποζημίωση των μελών του ανωτέρω Διοικητικού 
Συμβουλίου καθορίζεται κατά συνεδρίαση και μέχρι του 
αριθμού των 4 συνεδριάσεων το μήνα, κατά παρέκκλιση 
των διατάξεων των Ν. 1256/82 και 2470/97, ως εξής: 

Προέδρου: 220,10 Ευρώ 

Μελών: 117,39 Ευρώ 

3. Στα μέλη του Δ.Σ. που διαμένουν εκτός Αθηνών (στο 
εσωτερικό ή εξωτερικό) και συμμετέχουν στις συνεδριά¬ 
σεις αυτού, θα καταβάλλονται τα έξοδα μετακίνησης και 
παραμονής βάσει νομίμων παραστατικών στοιχείων. 

4. Η δαπάνη νια την κατά τα ανωτέρω αποζημίωση θα 
βαρύνει τον προϋπολογισμό του Εθνικού θεάτρου. 

5. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 18 Φεβρουάριου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-Φ- 

Αριθ. ΥΠ Π Ο/ΓΔΑ/ΑΡΧ/Β1 /Φ26/ΚΗ Ρ/8449/273 (4) 

Χαρακτηρισμός, αρχαίου τείχους και τμήματος παλαιο¬ 
χριστιανικής βασιλικής, στον περίβολο του Ι.Ν. Ευαγ¬ 
γελιστή Λουκά Δήμου Θηβαίων, επαρχ. Θήβας Ν. Βοι¬ 
ωτίας, ως αρχαίων μνημείων. 

Ο ΥΠΟΥΡΓΟΣ ΠΟΛΙΤΙΜΟΥ 

Έχοντας υπ’ όψη: 

1) Την Υ.Α. ΥΠ ΠΟ/ΓΝΘΣ/49095/30.10.1991 (ΦΕΚ 987/Β/ 
28.11.91 και ΦΕΚ 17/Β/16.1.92) για Μεταβίβαση αρμοδιο¬ 
τήτων Υπουργού και δικαιώματος υπογραφής "Με Εντο¬ 
λή Υπουργού" στους Γ. Γραμματέα, Ειδ. Γραμματέα, 
Προϊστάμενους Δ/νσεων, Τμημάτων και Γραφείων του 
ΥΠΠΟ. 

2) Το άρθρο 52 του Κ.Ν. 5351/32 "Περί Αρχαιοτήτων". 

3) Την ομόφωνη γνωμοδότηση του Τοπικού Συμβουλίου 
Μνημείων Στερεός Ελλάδας όπως αυτή διατυπώθηκε στην 
αριθμ. 17/1.11.2001 Συνεδρία του, ανακοινώνουμε ότι: 

Το αρχαίο τείχος και το τμήμα παλαιοχριστιανικής βα¬ 
σιλικής, που βρίσκονται ανατολικά του ναού του Ευαγγε¬ 
λιστή Λουκά, Δήμου Θηβαίων, επαρχίας Θήβας, Ν. Βοιω¬ 
τίας, είναι αρχαία μνημεία. 

Πρόκειται για τμήματα κλασικής οχύρωσης της κάτω 
πόλης μετηνπύλη που υπήρχε στη θέση αυτή, ανατολικά 
του Ναού. 

Β.Α. εντοπίζεται μεγάλου μεγέθους αψίδα που ανήκει 
σε ναό της παλαιοχριστιανικής περιόδου. 

Από τις διατάξεις αυτήςτης απόφασης δενπροκύπτουν 
δαπάνες σε βάρος του κρατικού προϋπολογισμού. 

Η παρούσα απόφαση θα δημοσιευθεί στην Εφημερίδα 
της Κυβερνήσεως. 

Αθήνα, 18 Φεβρουάριου 2002 

Με εντολή Υπουργού 
Ο Διευθυντής 

ΙΣΙΔΩΡΟΣ «ΑΚΟΥΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




